Den grafiske beskrivelse tager udgangspunkt i afbildninger mellem et legeme <math>k</math>, <math>k</math>-vektorrum <math>A</math> og tensor produkter af <math>A</math>, som for eksempel <math>A\otimes A</math>. En afbildning af den type beskrives grafisk som en cobordisme mellem to disjunkte foreninger af cirkler. Således vil en afbildning fra <math>A</math> til <math>A</math> være en cobordisme fra en cirkel til en anden. En afbildning fra <math>A^{\otimes n}</math> til <math>A^{\otimes m}</math> vil være en cobordisme fra en disjunkt forening af <math>n</math> cirkler til en disjunkt forening af <math>m</math> cirkler. Vi kan også tænke på en afbildning fra <math>k</math> til <math>A^{\otimes n}</math>, og det beskrives som en cobordisme fra en disjunkt forening af ingen cirkler, dvs. den tomme mængde, til en disjunkt forening af <math>n</math> cirkler.
Videnskab Matematik Naturvidenskab